Uamuzi huo sasa umepangiwa kutolewa tarahe 17 mwezi Julai. 

Wanaharakati wa haki za kibinadamu waliwasilisha malalamishi wakisema kuwa hukumu hiyo inakiuka haki za kibinadamu za kuishi kama ilivyo katika katiba ya taifa hilo. 

Taifa hilo la Afrika mashariki linatoa hukumu hiyo katika sheria zake ijapokuwa hakuna mtu aliyenyongwa katika miaka 25 iliyopita.

Takriban wafungwa 500 katika jela za Tanzania wanakabiliwa na hukumu hiyo.

Rais wa Tanzania, John Magufuli amekwisha weka wazi msimamo wake juu ya utekelezaji wa hukumu ya kifo. 

Hawezi kusaini mfungwa yeyote aliyehukumiwa adhabu hiyo kwenda kunyongwa.

Kwa mujibu wa sheria za Tanzania, baada ya mahakama kumtia mtu hatiani na kumsomea adhabu ya kunyongwa mpaka kifo, mamlaka ya kutekelezwa kwa adhabu hiyo inabidi kwanza yapate ridhaa ya kiongozi mkuu wa nchi, tena kwa kutia saini. 

Mara ya mwisho kwa mfungwa kunyongwa ilikuwa mwaka 1994, enzi za utawala wa Rais wa awamu ya pili wa nchi hiyo, Ally Hassan Mwinyi. 

Baada ya Mwinyi akaja rais Benjamin Mkapa ambaye akamwachia kijiti Jakaya Mrisho Kikwete na wote hao hawakusaini mfungwa yeyote kunyongwa.

Mwaka 2017, Magufuli akiwa anamuapisha Jaji Mkuu wa Tanzania Profesa Ibrahim Hamisi Juma alivunja ukimya juu ya suala hilo.

"Sisi wanasiasa tunaogopa kunyonga, natambua kwa sasa orodha ya watu ambao wanatakiwa kunyongwa ni kubwa sana, ila mimi naomba hiyo orodha msiniletee kwa sababu najua ugumu wake ulivyo," alisistiza. 

Lakini licha ya marais walopita kutokuidhinisha kutekelezwa kwa adhabu hiyo pamoja na Magufuli kuendeleza msimamo huo, bado adhabu hiyo ipo kisheria. 

Kutokana na hilo, wanaharakati kutoka kituo cha Sheria na Haki za Binadamu (LHRC) pamoja na mawakili kadhaa walifungua shauri la kutaka adhabu hiyo ifutwe kisheria.

Leo hii Mahakama Kuu ya nchi hiyo inatarajiwa kutoa hukumu juu ya shauri hilo.

Kuna zaidi ya wafungwa 400 wanaosubiria kunyongwa Tanzania

Mpaka sasa mahakama za Tanzania zinaendelea kutoa adhabu hiyo kwa wale ambao wanakutwa na hatia kwa mashtaka stahiki. 

Matokeo yake... \n\nNipe kichwa kizuri cha makala hapo juu.
Mahakama Kuu ya Tanzania imeahirisha uamuzi kuhusu hukumu ya kifo